**Emlékeztető az ELTE TTK HÖK Választmányának 2014. február 10-ei üléséről**

**Az emlékeztetőt készítette:** Ágoston Dóra Csenge feljegyzései alapján Horváth Tamás

A Választmány időpontja és helyszíne:18:00, Déli tömb 00-113

**Jelen vannak**: Béni Kornél, Bohár Balázs, Csutka Boglárka, Érsek Gábor, Kovács Fanni, Kuti Péter, Miklós-Kovács Janka, Vara Bálint szavazati joggal, Ágoston Dóra Csenge, Fetter Dávid, Csonka Diána, Horváth Tamás, Költő Enikő, Lukács Károly, Török Balázs tanácskozási joggal.

Béni Kornél 18:16 perckor megnyitotta az ülést.

Béni Kornél felkérte az Ellenőrző Bizottságot, hogy ellenőrizze a határozatképességet.

A Választmány 8 fővel határozatképes.

Béni Kornél ismertette a kiküldött napirendi pontokat, majd javasolta, hogy a Választmány vegye fel napirendi pontként a Beszámolók és a Rendezvények napirendi pontokat. Béni Kornél javasolta továbbá, hogy a napirendi pontok sorrendje módosuljon.

Egyéb napirendi pont és sorrendmódosító javaslat nem érkezett.

*A Választmány határozatot hozott a napirendi pontok felvételéről:*

7/2014 (II.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta új napirendi pont felvételét, melyek a Beszámolók, illetve a Rendezvények.

*A Választmány határozatot hozott a napirend módosításról:*

8/2014 (II.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a napirend módosítást.

Az ülés végleges napirendi pontja a következő:

1. Bejelentések
2. Küldöttgyűlés anyagainak tárgyalása
3. Beszámolók
4. Rendezvények
5. Egyebek

**1.Bejelentések**

Béni Kornél bejelentette, hogy Főtitkár Úr a jogszabályba ütközőnek találta a benyújtott kari HKR módosításban a terepgyakorlati ösztöndíj tervezett módosítását.
Kovács Fanni elmondja, hogy azért nem lehet rendkívüli szociális támogatásként megítélni ezt az ösztöndíjat, mert az a hallgató szociális életében történő hirtelen változásra vonatkozik a rendkívüli szociális támogatás, de ez nem váratlan esemény.
Béni Kornél elmondja, hogy valószínűleg a Szenátuson nem lesz elfogadva a módosítás.
A jelenlévők további megbeszélést folytatnak a fenti előterjesztésről.
Oktatási dékán helyettes asszonnyal való egyeztetés után a Választmány úgy döntött, hogy a következő Szenátusi ülésen nem történik meg az előterjesztés.

Béni Kornél lezárta a napirendi pontot.

**2.Küldöttgyűlés anyagainak tárgyalása**

Béni Kornél tájékoztatta a jelenlevőket, hogy a Küldöttgyűlés megnyitásával már nem lesz elnök, így levezető elnököt kell választani.

18:40 perc Bohár Balázs távozott az ülésről.
18:41 perc Bohár Balázs visszatért az ülésére.

Béni Kornél ismerteti a benyújtott tisztségviselői pályázatokat.

Béni Kornél érdeklődik arról, hogy mit gondolnak az új tisztség létrehozásáról. Elmondja, hogy szeretne az érdeklődőkkel többet foglalkozni.
Különböző kérdések érkeznek a tisztséggel kapcsolatban. Béni Kornél szerint az elsődleges feladata ennek a tisztségnek a bevonás illetve a képzés. Segítene a különböző munkacsoportokba hallgatókat bevonni.

A Választmány tagjai megbeszélést folytatnak a különféle testületekbe történő új delegáltakról. Horváth Tamás ismertette a delegáltság jelölés szabályait.

Béni Kornél megkérdezte van-e valakinek hozzászólása a napirendi ponthoz.

Érsek Gábor elmondta, hogy szeretné felterjeszteni napirendi pontnak az ügyrendmódosítást.

Béni Kornél lezárta a napirendi pontot.

**3.Beszámolók**

Török Balázs elmondta, hogy ez lesz az utolsó féléve, így megkezdte az utódképzést. Szeretné, ha zökkenőmentesen történne majd az utódváltás. Elmondta, hogy létre fog hozni egy dokumentumot, amiben a szerkesztésről lesznek információk. Ezt el fogja juttatni a tisztségviselőknek is.

Béni Kornél lezárta a napirendi pontot.

**4. Rendezvények**

Béni Kornél érdeklődik, hogy állnak a különböző szakos rendezvény naptárak. A szakterületi delegáltak válaszoltak a kérdésére.

Felmerült egy TTK-s felező lehetősége is, mely márciusban lenne.

Béni Kornél elmondja, hogy csütörtökön lesz EHÖK-ös rendezvényes megbeszélés, ahol szó lesz az idei LEN-ről is. Azt kéri, hogy csütörtökig minden szakterület küldje el milyen programokat terveznek a félévre neki illetve Csutka Boglárkának is.

Béni Kornél lezárta a napirendi pontot.

**5. Egyebek**

Fetter Dávid érdeklődött, hogy fogadóóráját tarthatja-e előzetes egyeztetés alapján?
A Választmány megbeszélést folytatott a kérdésről.
A Választmány döntése alapján kell fogadóórát tartania Fetter Dávidnak.

19:56 perc Csonka Diána elhagyta az ülést.
20:01 perc Csonka Diána megérkezett az ülésre.
20:01 perc Vara Bálint elhagyta az ülést.

Béni Kornél elmondta, hogy március végén kezdődik meg az EHÖK költségvetés tárgyalása.

Kuti Péter megkérdezte, hogy mikor lesz elfogadva a TTK HÖK tavalyi költségvetése.

Béni Kornél válaszul elmondja, hogy tavaly nem mi rendelkeztünk a költségvetésünkkel, így nem tudunk határozni az elfogadásáról.
Kuti Péter szerint fontos a kérdés, mert érdeklődhetnek a tavalyi költségvetésünk iránt, így javasolta, hogy legalább beszámoló készüljön a költésekről. Ezt a Választmány tagjai és a jelenlevők egyhangúlag támogatták.

20:03 perc Vara Bálint visszatért az ülésre.

**Béni Kornél 20:04 perckor lezárta az ülést.**

**Határozatok:**

7/2014 (II.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta új napirendi pont felvételét, melyek a Beszámolók, illetve a Rendezvények.

8/2014 (II.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a napirend módosítást.

**Az emlékeztetőt hitelesítette:**

 **Horváth Tamás** **Béni Kornél**

 **Ellenőrző Bizottság Elnöke Elnök**

 **ELTE TTK HÖK ELTE TTK HÖK**